b'\n_START_ARTICLE_\nHeikki Jutila\n_START_PARAGRAPH_\nHeikki Jutila (30. lokakuuta 1857 Alavieska \xe2\x80\x93 27. joulukuuta 1935 Alavieska) oli suomalainen maanviljelij\xc3\xa4, kirkonis\xc3\xa4nt\xc3\xa4 ja kirkonrakentaja._NEWLINE_Heikki Jutilan vanhemmat olivat Matti Antinpoika Jutila ja Liisa Antintyt\xc3\xa4r Anttila. H\xc3\xa4nen is\xc3\xa4ns\xc3\xa4 kuoli 1865 lavantautiin ja suurten n\xc3\xa4lk\xc3\xa4vuosien aikana h\xc3\xa4nen set\xc3\xa4ns\xc3\xa4 ja kaksi velje\xc3\xa4\xc3\xa4n kuoli poltetautiin. Jutila itsekin sairastui mutta selvisi hengiss\xc3\xa4. Jutila oli naimisissa Reeta Antintytt\xc3\xa4ren (1857\xe2\x80\x931949) kanssa._NEWLINE_Heikki Jutila piti kotitaloaan Jutilaa yhdess\xc3\xa4 veljiens\xc3\xa4 Mikon ja Juhon kanssa kunnes sepp\xc3\xa4n\xc3\xa4 toiminut Juho muutti pois ja Mikko ja Heikki jakoivat talon kahtia. Heikki Jutila piti talossaan aluksi kirjastoa ja Alavieskan s\xc3\xa4\xc3\xa4st\xc3\xb6pankki toimi talossa 1905\xe2\x80\x931926. Heikki Jutila oli kirkkov\xc3\xa4\xc3\xa4rtin\xc3\xa4 40 vuoden ajan 1894\xe2\x80\x931935. H\xc3\xa4nen aikanaan korjattiin Alavieskan kirkko 1908\xe2\x80\x931909 ja kun kirkko paloi salaman sytytt\xc3\xa4m\xc3\xa4ss\xc3\xa4 tulipalossa 2. toukokuuta 1916 Heikki Jutila suunnitteli uuden tilap\xc3\xa4isen kirkon yhdess\xc3\xa4 poikiensa Heikin ja Vilhon kanssa. Jutila valvoi ja johti my\xc3\xb6s t\xc3\xa4m\xc3\xa4n tilap\xc3\xa4isen "lautakirkoksi" kutsutun kirkon rakennust\xc3\xb6it\xc3\xa4. Lautakirkko oli k\xc3\xa4yt\xc3\xb6ss\xc3\xa4 vuoteen 1948 saakka jolloin Alavieksaan valmistui uusi kirkko.'